钦定古今图书集成/理学汇编/文学典/第010卷 > 杨慎丹铅总录 > 《警策》
## 钦定古今图书集成/理学汇编/文学典/第010卷 > 杨慎丹铅总录 > 《警策》

陆机《文赋》云：“立片言以居要，乃一篇之警策。”盖以文
喻马也，言马因警策而弥骏，以喻文资片言益明也。
夫驾之法，以策驾乘，今以一言聚于众辞，若策驱驰，
故云警策。在文谓之警策，在诗谓之佳句也。若水之
有波澜，若兵之有先锋也。六经亦有警策，《诗》之“思无
邪”，《礼》之“毋不敬”是也。